দেনমার্ক্কী প্রধান মন্ত্রীগী ভারত রাজ্য খোঙচৎ মনুংদা ভারত-দেনমার্ক জোইন্ত স্তেতমেন্ত (ওক্তোবর ০৯,২০২১)

২০২১, ওক্তোবর ৯-১১ ফাওবগী ভারতকী রাজ্য খোঙচৎ অমদা ভারতকী প্রধান মন্ত্রী শ্রী নরেন্দ্র মোদীনা দেনমার্ক্কী প্রধান মন্ত্রী, হর এক্সিলেন্সী শ্রীমতি মেত্তে ফ্রেদেরিক্সেনবু হোস্ত তৌখি৷ প্রধান মন্ত্রী অনিনা সেয়র প্রিন্সিপলশিং অমসুং দেমোক্রেসী ভেল্যুশিং, লোগী রুল অমদি মীওইবগী হকশিংবু ইকাই খুম্নবদা বেজ তৌদুনা ভারত অমদি দেনমার্ক্কী মরক্তা মরুপ-মপাং ওইবগী লৈরিবা মরীশিং অদু পনখি৷ ভারত অমসুং দেনমার্ক অসি নেচরেল ওই অমদি য়াম্না নক্নবা পার্তনরশিং ওই হায়না মখোয়না য়ানখি অমদি মল্তিলেতরেলিজম অমসুং নেবিগেসনদা মনিং-মখা তম্বা য়াওনা রুল্স-বেজ ইন্তরনেস্নেল ওর্দর অমা হেন্না ফবা মওংদা শেম্নবা অমদি মপাঙ্গল লৈহন্নবগীদমক হেন্না হোৎননবা য়ানখি৷ প্রধান মন্ত্রী অনিনা ২০২০গী সেপ্তেম্বর ২৮দা পাংথোকখিবা মখোয়গী ভর্চুএল সম্মিতকী মতমদা ভারত অমদি দেনমার্ক্কী মরক্তা মখোয়না গ্রীন স্ত্রাতিজীক পার্তনরশিপ লোঞ্চ তৌখিবদগী বাইলেতরেল রিলেসনশিংদা পোজিতিব ওইনা অমসুং পুক্নিং থৌগৎনিংঙাই ওইরবা মওংদা ফিভম ফগৎলকখিবা অদু মখোয়না অপেনবগা লোইননা পনখি৷ মুচুএল ইম্পোর্তেন্সকী এরিয়াশিং খ্বাইদগী মরু ওইনা গ্রীন সেক্তর মনুংদা অমদি হকশেল য়াওনা কোওপরেসন পীনবগী অতোপ্পা প্রাইয়োরিতী এরিয়াশিংদা লাক্কদৌরিবা চহিশিংদা বাইলেতরেল রিলেসনশিপ অসি হেন্না মপাঙ্গল লৈরগনি হায়না মখোয়না খল্লুবা অদু প্রধান মন্ত্রীশিংনা কনফর্ম তৌখি৷ কল্চরেল কোওপরেসনগী মরু ওইবা অদু প্রধান মন্ত্রী অনিনা হঞ্জিন-হঞ্জিন পনখি অমদি ভারত অমদি দেনমার্ক্কী কল্চরেল একচেঞ্জশিং মখাতানা মপাঙ্গল লৈহন্নবা য়ানখি৷ গ্রীন ত্রাতিজীক পার্তনরশিপকীদমক চহি মঙাগী এক্সন প্লান রিজল্তস-ওরিয়েন্তেদ গ্রীন ত্রাতিজিক পার্তনরশিপ অমা ওইহন্নবা মখোয়না হোৎনগনি হায়না প্রধান মন্ত্রী অনিনা অমুক্কা হন্না কনফর্ম তৌখি৷ মখোয়না অকুপ্পা মরোল য়াওবা চহি-৫গী এক্সন প্লান(২০২১-২০২৬) অদু তরাম্না ওকখি৷ গ্রীন গ্রোথকীদমক গ্রীন ত্রাতিজীক পার্তনরশিপ মপাঙ্গল লৈহনবা অসি য়াম্না মরু ওইরগনি অমদি মসিনা নাকল অনিমক্তা কান্নবা কোওপরেসন পীনবা ঙমহল্লগনি হায়না মখোয়না য়ানখি৷ চুনবা তুংগী থৌরম অমদা য়াম্না মুন্না খন্নবা অমদি গ্রীন ত্রাতিজীক পার্তনরশিপ অসি মখাতানা ফগৎহন্নবা অমদি মপাঙ্গল লৈহন্নবগী লম্বীশিং খন্ননবা মখোয়না ৱারেপখি৷ সস্তেনেবল দিবেলপমেন্ত অমসুং গ্রীন গ্রোথ চহি ৫গী এক্সন প্লানদা য়াওবগী মতুং ইন্না গ্রীন অমসুং লো কার্বন গ্রোথ হেনগৎহন্নবা অমদি পুশিন্নবা লম্বীশিংদা প্রধান মন্ত্রীশিংনা মীৎয়েং থমখি৷ মসিদা মখাগী সেক্তরশিং অসি মনুং চল্লি: ইশিং; অকোইবগী ফিভম; রেনিৱেবল ইনর্জী অমসুং গ্রিদতা মহাক্কী ইন্তিগ্রেসন; ক্লাইমেত এক্সন; রিসোর্স ইফিসিয়েন্সী অমসুং সর্কুলর ইকোনোমী; সস্তেনেবল অমসুং স্মার্ত সিতীশিং; বিজিনেস; ইন্তিলেকচুএল প্রোপর্তী রাইতশিংদা কোওপরেসন পীনবা য়াওনা ত্রেদ অমসুং ইনবেস্তমেন্তশিং; মেরিতাইম সেক্যুরিতী য়াওনা মেরিতাইম কোওপরেসন; ফুদ অমসুং এগ্রীকল্চর; সাইন্স, তেক্নোলোজী অমসুং ইন্নোবেসন; হেল্থ অমসুং লাইফ সাইন্স; মল্তিলেতরেল ওর্গনাইজেসনশিংদা কোওপরেসন পীনবা; কল্চরেল অমদি মীগা মীগাগী মরক্তা লৈরিবা মরীশিংনি৷ ভারত্তা রেনিৱেবল ইনর্জী শেমগৎপগী অচৌবা পোতেন্সিএল লৈরিবা অদু প্রধান মন্ত্রী অনিনা পনখি অমদি হিরম অসিদা গুজরাত অমদি তামিল নাদুদা দেনিশ কম্পেনীশিংগী অনৌবা মেনুফেকচরিং অমদি তেক্নোলোজী ইনবেস্তমেন্তশিং অসি তরাম্না ওকখি৷ ২০২০গী সেপ্তেম্বরদা মখোয়গী ভর্চুএল সম্মিত পাংথোকখিবদগী ৱিন্দ পৱার, পৱার মোদেলিং অমসুং গ্রিদ ইন্তিগ্রেসন য়াওনা ইনর্জীগী ফিল্দদা য়াম্না খোঙজেল য়াংনা অমদি পাক-চাওবা কোওপরেসন পীনখিবা অসিনা মখোয়বু হেন্না থৌনা হাপখি৷ অনৌবা তেক্নোলোজীশিং মরু ওইনা গ্রীন হাইদ্রোজেন, ই-মোবিলিতী অমসুং স্তোরেজকা লোইননা কম্মর্সিএল কোওপরেসন হেন্না পীননবা প্রধান মন্ত্রী অনিনা য়ানখি৷ ই.য়ু. হোরাইজন প্রোগ্রামশিং অমসুং মিসন ইন্নোবেসনগী মখাদা য়াওনা অনৌবা গ্রীন ইনর্জী তেক্নোলোজীশিংদা এক্তিব গ্লোবেল কোলাবোরেসন পীননবা প্রধান মন্ত্রী অনিনা পনখি অমদি গ্রীন হাইদ্রোজেন য়াওনা গ্রীন ফ্যুলশিংগী এরিয়াশিংদা রিসর্স অমসুং দিবেলপমেন্ত প্রোজেক্তশিংগীদমক প্লান তৌখিবা জোইন্ত কোলদা অমদি লো ইমিসনশিংগীদমক ইন্দিয়ন-দেনিশ কোওপরেসনদা অখন্নবা মীৎয়েং চংখি৷ ইশিংগী সেক্তরদা কোলাবোরেসন পীনবগী তঙাই ফদ্রিবা অদুদা প্রধান মন্ত্রী অনিমক্না ফোংদোকখি অমদি শহর অমসুং খুঙ্গংগী ইশিং, ৱেস্তৱাতর মেনেজমেন্ত অমসুং রিবর রেজুবেনেসনগী ফিল্দদা সরকার অনিগী মরক্তা লৈরিবা ইনিসিয়েতিবশিং অসি তরাম্না ওকখি৷ শহরগী থাক্তগী রাজ্যগী থাক্তা/বেসিনগী থাক্তা ইশিং সপ্লাই তৌবা, ৱেস্তৱাতর মেনেজমেন্ত অমসুং রিবর রেজুবেনেসনগী ফিল্দশিংদা থৌবক-থৌরমশিং হেন্না পাংথোকপা য়াবগী ওইথোকপা অদু প্রধান মন্ত্রী অনিনা পনখি অমসুং মরী লৈনবা ওথোরিতীশিংগা ওপ্সন অসি মখাতানা এক্সপ্লোর তৌবদা পুক্নিং থৌগৎখি৷ রেনিৱেবল ইনর্জী সোর্স পুম্নমক য়োকখৎনবা অমতা ওইনা খুৎশম্নদুনা হোৎনমিন্নবা য়াওনা কল্লেক্তিব য়ুনিভর্সেল ক্লাইমেত এক্সনদা থৌদাং লৌনবা ইনিসিয়েতিব অসিগী অচৌবা শক্তি লৈরিবা অদু পল্লদুনা দেনমার্ক্কী প্রধান মন্ত্রী মেত্তে ফ্রেদেরিক্সেননা ইন্তরনেস্নেল সোলর এলাইয়েন্স(আই.এস.এ.)কী দেনিশ রেতিফিকেসনদা রিফর তৌখি৷ ভারত অমদি দেনমার্ক অসি লিদ.আই.দি.গী মেম্বরশিং ওইরুবনা, লিদরশিপ গ্রুপ ওন ইন্দস্ত্রী ত্রাঞ্জিসনগা মরী লৈননা হার্দ-তু-এবেত সেক্তরশিংদা কোওপরেসন পীননবসু প্রধান মন্ত্রী অনিনা য়ানখি৷ পেরিস এগ্রীমেন্ত অমদি য়ু.এন. সস্তেনেবল দিবেলপমেন্ত গোলশিংনা(এস.দি.জি.শিং) থমখিবা পান্দমশিং অসিগা মরী লৈননা ক্লাইমেত চেঞ্জকী গ্লোবেল চেলেঞ্জ অসি থেংননবা ইনিসিয়েতিবশিংদা কোলাবোরেসন পীনগনি হায়না প্রধান মন্ত্রী অনিনা কনফর্ম তৌখি৷ প্রধান মন্ত্রীশিংনা গ্লাসগোদা পাংথোক্কদৌরিবা সি.ও.পি. ২৬কী মতাংদা খন্ন-নৈনখি অমদি সি.ও.পি. ২৬তগী কনক্রিত অমসুং এম্বিসিয়র্স রিজল্তশিং দরকার ওই অমদি হিরম অসিদা পুন্না থবক তৌমিন্ননবা য়ানখি৷ সস্তেনেবল ফাইনান্সিং অমদি ইনবেস্তমেন্তশিংগী মরী লৈনবা সোর্সশিং খন্দোকপা মরু ওই হায়না প্রধান মন্ত্রী অনিমক্না ফোংদোকখি৷ চুনবা ফ্রমৱার্ক কন্দিসনশিংদা ৱারি শানদুনা অমদি কোওপরেসন হেন্না পীনদুনা ইনবেস্তমেন্তশিং অমদি প্রোজেক্ত দিবেলপমেন্ত প্রমোত তৌনবা মখোয়না হোৎনগনি হায়না প্রধান মন্ত্রী অনিমক্না কনফর্ম তৌখি৷ মখাতান, লো কার্বন ইনর্জী অমদি ইন্দস্ত্রী ত্রাঞ্জিসন প্রমোত তৌননবগীদমক ইন্নোবেতিব অমসুং এফোর্দেবল তেক্নোলোজীশিং ত্রান্সফর তৌবা য়াম্না মরু ওই হায়না প্রধান মন্ত্রীশিংনা য়ানখি৷ গ্রীন হাইদ্রোজেন অমসুং গ্রীন মিথানোল অমসুং অতোপ্পশিং য়াওনা ই-মোবিলিতী, ওফশোর, ফ্যুল-তেক্নোলোজীশিং য়াওনবা ইনর্জীগী মনুংদা কম্মর্সিএল কোওপরেসন অসি চাওথোকহন্নবা কম্মন ওইবা পান্দম অমা প্রধান মন্ত্রীশিংনা ফোংদোকখি৷ ২০২২দা, ভারতকী বেঙ্গালুরুদা অনলিশ ইনিসিয়েতিব লোঞ্চ তৌরগনি হায়না প্রধান মন্ত্রী অনিনা পনখি৷ মসিনা সস্তেনেবল দিবেলপমেন্ত গোলশিং ফংননবগীদমক তঙাই ফদনা ওল্তরপ্রিনরশিপতা থৌনা হাপ্নবা নহাগী থৌদাংদা সপোর্ত তৌরগনি৷ অতৌ অসিগুম্না, ২০২২ অমসুং ২০২৩দা নিতি-আয়োগ-অতল ইন্নোবেসন মিসন অমদি ইন্নোবেসন সেন্তর দেনমার্ক ‘ৱাতর চেলেঞ্জ’কী মখাদা সস্তেনেবল ৱাতর ওল্তরপ্রিনরশিপ ইনিসিয়েতিব অদু প্রধান মন্ত্রী অনিনা তরাম্না ওকখি৷ জল জীবন মিসন সপোর্ত তৌবা ওইনা ইশিং নিংথিনা সপ্লাই তৌনবা চহি ৩গী ৱার্ক প্লান য়াওনা গ্রীন স্ত্রাতিজিক পার্তনরশিপ চৎননবা মাংজৌননা লৌখৎখিবা খোঙাংশিং, সস্তেনেবল অমসুং স্মার্ত আর্বান ৱাতর সেক্তরগী ফিল্দদা দেনমার্ক সরকার অমদি হাউজিং অমসুং আর্বান এফিয়র্স মন্ত্রালয়গী মরক্তা ২০২১গী জুলাই ৫দা থম্নখিবা লেত্তর ওফ ইন্তেন্ত অমদি তরু-তরুবা গঙ্গা তুরেল অমগীদমক তেক্নোলোজিকেল সোলুসনশিং শেমগৎপদা মতেং পাংনবা সেন্তর ফোর গঙ্গা রিবর বেসিন অমসুং মেনেজমেন্ত স্তদীস, ইন্দিয়ন ইন্সতিত্যুত ওফ তেক্নোলোজী, কানপুর(সিগঙ্গা), অমসুং দেনমার্ক সরকারগী ইন্নোবেসন সেন্তর দেনমার্ক্কী মরক্তা থম্নখিবা য়ানা-ৱারোল অদু প্রধান মন্ত্রী অনিনা তরাম্না ওকখি৷ হেল্থ, ভেক্সিন পার্তনরশিপ্স অমসুং কোবিদ-১৯ কোবিদ-১৯ লাইনা-লাইচৎকী দিবেলপমেন্তশিংদা প্রধান মন্ত্রীশিংনা ৱাখল্লোনশিং একচেঞ্জ তৌখি অমদি মালেম পুম্বদা ভেক্সিন দরকার ওইরিবা লৈবাকশিংদা ভেক্সিন ফংহন্নবা হোৎনরিবা অমদি ভেক্সিন পুথোকপদা ভারতকী পোজিসন ফনা লৈরিবা অসিদা মালেম পুম্বগী ওইনা কান্নবা ভেক্সিন পার্তনরশিপশিং শেম্বগী দরকার ওইরিবা অসিনা য়ানখি৷ কার্দিওবাস্কুলর অমসুং মেতাবোলিক লাইনাশিংদা রিসর্স অমসুং দিবেলপমেন্ত পাংথোক্ননবগীদমক চুনবা থৌদাংশিং লৌদুনা ভারতকী মাইকৈদা লৈরিবা সাইন্স এজেন্সীশিং অমদি দেনিশকী মাইকৈদা লৈরিবা নোবো নোর্দিক্স ফাউন্দেসনগী মরক্তা লৈবাক অনিনা কোলাবোরেসনশিং শেমগৎলগনি হায়না প্রধান মন্ত্রীশিংনা পনখি৷ লৈবাক অনিগী মরক্তা চত্থোক-চশিন তৌবদা ভেক্সিনেসন সর্তিফিকেৎশিং লৈবাক অনিমক্না মশক খঙনবগী মতাংদা লৈরিবা খুদোংচাবশিং পুথোক্নবা প্রধান মন্ত্রী অনিনা ৱারেপখি৷ হকশেলগী মতাংদা নৌনা য়ানা-ৱারোল শহি পীনখিবা অসিদা সপোর্ত পীগনি হায়না প্রধান মন্ত্রী অনিমক্না অমুক্কা হন্না ফোংদোকখি অমদি অহানবা জোইন্ত ৱার্কিং গ্রুপ মাংজৌননা শেমখিবা অসিদা অপেনবা ফোংদোকখি৷ কোবিদ-১৯দা এন্তিমাইক্রোবিয়েল রেজিস্তেন্স(এ.এম.আর.) চেলেঞ্জ হেনগৎলক্লিবা অসি য়েংলগা অমদি দিজিতেল হেল্থ, ক্রোনিক লাইনাশিং অমসুং ভেক্সিনশিংদা য়াওনা হকশেলদা কমপ্রিহেন্সিব কোলাবোরেসন অমা শেমগৎনবা য়ানা-ৱারোল অসিগী অচৌবা শক্তি লৈ হায়না মখোয়না ফোংদোকখি৷ অনৌবা এগ্রীমেন্তশিং মখাগী একচেঞ্জ অসিদা প্রধান মন্ত্রী অনিনা ৱিতনেস ওইখি: কাউন্সিল ওফ সাইন্তিফিক অমসুং ইন্দস্ত্রীএল রিসর্স অমদি দেনিশ পেতেন্ত অমসুং ত্রেদমার্ক ওফিসকী মরক্তা ত্রেদিস্নেল নোলেজ দিজিতেল লাইব্রেরী এসেস এগ্রীমেন্ত৷ ভারত সরাকরগী স্কিল দিবেলপমেন্ত অমসুং ওল্তর্প্রিনরশিপ মন্ত্রালয় অমসুং দেনমার্ক সরকারগী মরক্তা জোইন্ত লেত্তর ওফ ইন্তেন্ত৷ গ্রাউন্দ ৱাতর রিসোর্সেস অমসুং এক্বুইফরশিং মেপ্পিং তৌবগী মতাংদা কাউন্সিল ওফ সাইন্তিফিক অমসুং ইন্দস্ত্রীএল রিসর্স-নেস্নেল জিওফিজিকেল রিসর্স ইন্সতিত্যুত, হায়দ্রবাদ, ভারত, আর্হস য়ুনিভর্সিতী, দেনমার্ক অমদি দেনমার্ক অমসুং গ্রীনলেন্দগী জিওলোজিকেল সর্ভেগী মরক্তা য়ানা-ৱারোল৷ পোতেন্সিএল এপ্লিকেসনশিংগা লোইননা ত্রোপিকেল ক্লাইমেতশিংগীদমক নেচরেল রেফ্রিজেরেন্তরোমদা সেন্তর ওফ এক্সিলেন্স শেমগৎনবা বেঙ্গলুরুগী ইন্দিয়ন ইন্সতিত্যুত ওফ সাইন্স অমসুং দেনফোস ইন্দস্ত্রীস প্রাইভেৎ লিমিতেদকী মরক্তা য়ানা-ৱারোল৷ মল্তিলেতরেল কোওপরেসন দবল্যু.ঐচ.ও. অমসুং ইন্তরনেস্নেল ইমর্জেন্সী প্রিপেয়র্দনেস অসি শেমদোকপা অমসুং হেন্না মপাঙ্গল লৈহনবা অমদি অমুক হন্না হেন্না ফবা অমদি হেন্না শংহন্নবগী তঙাই ফদবা লৈরিবা অসি য়াওনা কোবিদ-১৯ অসি মাই পাক্না থেংনবা ঙম্নবা মল্তিলেতরেল কোওপরেসন মপাঙ্গল কনখৎহনবগী তঙাই ফদবা লৈ হায়না প্রধান মন্ত্রীশিংনা হঞ্জিন-হঞ্জিন ফোংদোকখি৷ ওগস্ত থাদা ভারতনা য়ু.এন. সেক্যুরিতী কাউন্সিলগী প্রসিদেন্সী ফংখিবা অসিগীদমক প্রধান মন্ত্রী ফ্রেদেরিক্সেননা থাগৎখি অমদি নৌনা শেমদোক্লিবা অমসুং হেন্না চাওথোকরক্লিবা য়ু.এন. সেক্যুরিতী কাউন্সিলদা ভারতকী পর্মেনেন্ত মেম্বরশিপ ফংখিবা অসিদা দেনমার্কনা সপোর্ত তৌখিবা অদু অমুক্কা হন্না পনখি৷ ২০২৫-২৬ মতমগী ওইনা য়ু.এন. সেক্যুরিতী কাউন্সিলগীদমক নন-পর্মেনেন্ত মেম্বরশিপকীদমক দেনমার্ক্কী কেন্দিদেসীদা ভারতনা সপোর্ত তৌগনি হায়না প্রধান মন্ত্রীনা ফোংদোকখি৷ রিজনেল অমসুং গ্লোবেল দিবেলপমেন্ত আফগানিস্তানদা ফিভম শোক্না লৈরিবা অসি য়াওনা মশা মশাগী লমদমশিংদা চাওথৎপা পুরক্নবগীদমক প্রধান মন্ত্রী অনিনা ৱাখল্লোনশিং ফোংদোকখ্রে অমদি মখাগী মরু ওইবা অসিদা য়ানবা পুরকখি: ১) মখাতানা রিজনেল দিস্তেবিলাইদজেসন লৈহন্দবা; ২) রিজনেল ত্রেদ অমদি কন্নেক্তিবিতী য়াওনা রিজনেল এনগেস্তমেন্ত ফগৎহনবা, অমসুং রেদিকেলাইজেসন থেংননবা খোঙথাংশিং লৌখৎপা; অমসুং ৩) ফন্দামেন্তেল রাইতশিংদা প্রোগ্রেস লৈহনবা৷ য়ু.এন.এস.সি. রিজোলুসন ২৫৯৩(২০২১)গী মতুং ইন্না মীওইবগী হকশিং মরু ওইনা নুপীশিংগী হকশিং ইকাই খুম্ননবা, কাউন্তর-তেরোরিজম গরেন্তীশিং অমদি আফগানিস্তান্দা ইনক্লুসিবিতীগী তঙাই ফদবা লৈরিবা অসি পল্লদুনা আফগান মীয়ামদা লেপ্প-লৈতনা সপোর্ত পীনবা মখোয়না হোৎনখি৷ হন্দক্তা ইন্দো-পেসিফিক্তা ই.য়ু. স্ত্রাতিজী লাওথোকখিবা অদু প্রধান মন্ত্রী অনিনা তরাম্না ওকখি অমদি ইন্দো-পেসিফিক রিজনদা য়ুরোপিয়ন এনগেস্তমেন্ত তৌবা হেনগৎননবগী প্লানশিং অদু পনখি৷ ইন্দিয়া-ই.য়ু. স্ত্রাতিজীক পার্তনরশিপতা অনৌবা তাংকক অমা ওইনা ২০২১গী মেদা পোর্তুগলনা শিনখিবা ইন্দিয়া-ই.য়ু.লিদরশিংগী মীফম অদু প্রধান মন্ত্রী অনিনা য়ানিংখি অমদি এম্বিসিয়র্স, বেলেন্স, কমপ্রিহেন্সিব অমসুং মুচুয়েল্লী বেনিফিসিয়েল ইন্দিয়া-ই.য়ু. ফ্রী ত্রেদ এগ্রীমেন্ত অমগীদমক অমুক হন্না য়ানবা পুরক্নবগী ৱারেপ অমদি তোখায়বা ইনবেস্তমেন্ত এগ্রীমেন্ত অমদা য়ানবা পুরক্নবা হৌদোরকখিবা অদু তরাম্না ওকখি৷ অথুবা মতমদা য়ানবা পুরকপা দরকার ওই হায়না প্রধান মন্ত্রীশিংনা ফোংদোকখি৷ ইন্দিয়া-ই.য়ু. কন্নেক্তিবিতী পার্তনরশিপ অসিসু মখোয়না তরাম্না ওকখি অমদি কন্নেক্তিবিতী প্রোজেক্তশিং প্রমোত তৌনবা বাইলেতরেল্লী অমদি ই.য়ু.গী থাক্তা কোলাবোরেত তৌনবা য়ানখি৷ ২০২২দা কোপনহেগনদা পাংথোক্কদৌরিবা অনিশুবা ইন্দিয়া-নোর্দিক সম্মিত্তা শরুক য়ানবা হায়রকখিবা অসিগীদমক প্রধান মন্ত্রী মোদীনা প্রধান মন্ত্রী ফ্রেদেরিক্সেনবু থাগৎপা ফোংদোকখি৷